To gamle gratisaviser samlet i én

Avisbilledet i Nordjylland er ændret fra onsdag, hvor gratisavisen 24timerCentrum udkommer for første gang. Udgivelsen sker i samarbejde mellem NORDJYSKE Medier og JP Politikens Hus, og den nye avis er en sammenlægning af 24timer's Aalborg-udgave, Centrum Morgen og Centrum Aften, som alle tre blev lanceret i august sidste år. Idéen i sammenlægningen er, at de to parter supplerer hinanden godt med lokalt og nationalt indhold. Det fortæller Nordjyske Stiftstidende. 24timerCentrum udkommer i godt 37.000 eksemplarer på alle hverdage, som trafikavis i busser, omdelt af bude og i standere, og i nogle områder af Aalborg husstandsomdeles avisen.